**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **25.11.2020, DK Ružinov, Ružinovská 28, Bratislava**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

 Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

**Hostia:**

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Hlasovania „per-rollam“
2. Rozpočet 2021
3. Testovanie na COVID19 v DK Ružinov
4. LUDUS
5. Za moderné kulturáky
6. Epidemické opatrenia, bezkontaktné podujatia
7. Grafické práce
8. IT služby – špecifikácia pre VO
9. Rôzne
10. Rôzne

PP sa spýtal, či niekto z členov predstavenstva má návrh na zmenu či doplnenie programu.

P. Pilková navrhla zaradiť bod p. Jakubkovič – výpoveď.

P. Ďurajková navrhla do bodu navrhnutého p. Pilkovou doplniť aj výpoveď p. Herényi.

P. Ďurajková navrhla doplniť body Relácia o varení a Zatekanie vo foier a v Malej baletnej sále.

P. Fabián dal návrh na vypustenie bodu Grafické práce.

Keďže neboli ďalšie návrhy na zmenu ani doplnenie programu, PP dal hlasovať o navrhovaných zmenách spoločne, s čím členovia predstavenstva všeobecne súhlasili.

*Hlasovanie:*

*Za: 4*

*Proti: 0*

*Zdržal sa: 0*

Návrhy boli prijaté.

PP dal hlasovať o návrhu upraveného programu ako celku:

1. Hlasovania „per-rollam“

2. Rozpočet 2021

3. Testovanie na COVID19 v DK Ružinov

4. LUDUS

5. Za moderné kulturáky

6. Epidemické opatrenia, bezkontaktné podujatia

7. P. Jakubkovič – výpoveď, p. Herényi – výpoveď

8. IT služby – špecifikácia pre VO

9. Relácia o varení

10. Zatekanie vo foier a Malej baletnej sále

11. Rôzne

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 1. – Hlasovania „per rollam“**

PP skonštatoval, že od posledného stretnutia predstavenstva, predstavenstvo hlasovalo o dvoch návrhoch formou „per-rollam“.

Uznesenie (zo 17.11.2020): *predstavenstvo súhlasí s úpravou výšky nájomného pre Hubinsky atelier, s.r.o., na 8 EUR/m2 v súvislosti s návrhom Zmluvy o podnájme nebytových priestorov č. 27/NZD/2020/02.*

*Hlasovanie:*

*Za: 3 (P. Ďurajková, p. Kurhajcová, p. Fabián)*

*Proti: 1 (p. Pilková)*

*Zdržal sa: 0*

Návrh bol prijatý.

Uznesenie (z 19.11.2020): *predstavenstvo súhlasí s návrhom aktualizovaného Obchodného plánu na rok 2020 podľa prílohy emailu p. riaditeľky z 12.11.2020, 18:00.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 2. – Rozpočet 2021**

P. Ďurajková navrhla, aby sa nejako krátili príjmy z krátkodobých a dlhodobých prenájmov. P. riaditeľka a p. Fabián uviedli, že v Obchodnom pláne na rok 2021 (ďalej ako „OP“) došlo k spojeniu prostriedkov na investície a prevádzkové náklady do jednej položky, čo je poskytuje vyššiu mieru pružnosti vo finančnom riadení Spoločnosti, a je to teda výhodou. P. Fabián hovoril o možných scenároch, ktoré sa dajú očakávať v nasledovnom roku, pričom existuje pomerne veľká miera neistoty z pohľadu budúceho vývoja. Za normálnych okolností sa na vykrytie takýchto rizík používa rezerva, ktorú je potrebné postupne tvoriť. P. Ďurajková sa zaujímala, ako bude v budúcoročnom OP zohľadnená strata za rok 2020. P. Fabián odpovedal, že bude zohľadnená len v rámci daňového priznania za rok 2021, kde je možné pred zdanením odpočítať časť tejto straty. Keďže OP hovorí len o výnosoch a nákladoch pred zdanením, resp. hovorí o výslednom hrubom HV, minuloročná strata nie je súčasťou OP. Po uvedení hlavných zmien, ktoré očakáva v roku 2021 oproti rokom 2019 a 2020, P. Fabián navrhol do OP premietnuť nasledovné zmeny:

- znížiť osobné náklady na 672.470 EUR vzhľadom na prepočet „bottom-up“

- navýšiť služby o 15.000 EUR.

- zvýšiť príjem z dlhodobých prenájmov o 45.000 EUR

- znížiť príjem z krátkodobých prenájmov na 95.000 EUR.

- vplyvom týchto úprav navrhol zmeniť výsledný HV z 54.500 EUR na 33.730 EUR.

P. Fabián navrhol požiadať p. riaditeľku, aby bolo v dramaturgii podujatí v období od 22.11.2020-21.11.2021 zohľadnené 30. výročie založenia MČ Bratislava Ružinov. P. riaditeľka uviedla niektoré podujatia, kde by sa toto výročie dalo dobre komunikovať.

Uznesenie: *Predstavenstvo žiada p. riaditeľku o úpravu návrhu OP 2021 nasledovne:*

*- osobné náklady upraviť na 672.470 EUR,*

*- navýšiť rozpočet na služby o 15.000 EUR*

*- zvýšiť príjem z dlhodobých prenájmov o 45.000 EUR*

*- upraviť príjem z krátkodobých prenájmov na 95.000 EUR*

*- Upraviť HV (vzhľadom na dopad týchto úprav) z 54.500 EUR na 33.730 EUR.*

*V dramaturgii podujatí v období od 22.11.2020-21.11.2021 zvážiť možnosti zohľadnenia 30. výročia založenia MČ Bratislava Ružinov.*

**Úloha č.: 25.11.2020 / 1.**

**Zodpovedá: p. riaditeľka**

**Termín: 27.11.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 3. Testovanie na COVID19 v DK Ružinov**

P. Fabián uviedol, že v DK Ružinov bude pravdepodobne prebiehať dobrovoľné testovanie výterovými testami na prítomnosť protilátok na vírus COVID19. P. riaditeľka uviedla miesto, kde by toto prebiehalo. Vzhľadom na dotazy od členov predstavenstva, PP zatelefonoval P. Kožuchovej, ktorá je kontaktnou osobou za spoločnosť zabezpečujúcou testovanie. Priestor sa bude 2x denne dezinfikovať a testovanie bude k dispozícii každý pracovný deň. Testovanie je pripravené, čaká sa na schválenie na pôde ministerstva zdravotníctva.

**Bod č. 4. LUDUS**

P. Fabián sa spýtal p. riaditeľky, ako prebehlo stretnutie zástupcov Divadla LUDUS, Bratislava Hot Serenaders a Kina Nostalgia organizovanom p. riaditeľkou na základy úlohy danej predstavenstvom. P. riaditeľka informovala, že na spoločnom rokovaní uvedených strán tieto našli spoločné riešenie, čo sa týka využívania priestorov v SD Nivy.

Diskusia pokračovala témou malej miestnosti pre skúšanie Divadla LUDUS, pričom v ponuke sú dva priestory – Malá sála a podkrovné priestory, ktoré opustilo OZ Poznanie. P. riaditeľka informovala o cenách jednorazových nájmov, ktoré nie sú použiteľné pre účely dlhodobejších nájmov. P. Fabián uviedol, že je potrebné aj pri prípadnom prenájme Malej sály SD Nivy mať možnosť ju v prípade potreby využiť; za primerané považuje 12 dní do roka, ktoré si určí Cultus Ružinov. Okrem toho, 1x do týždňa bude prebiehať cvičenie pre seniorov v Malej sále v SD Nivy. Po diskusii v predstavenstve, navrhol p. Fabián cenu na rok prenájmu za Malú sálu 2021 vo výške 1200 EUR + náklady na služby, s valorizačným mechanizmom. Podkrovný priestor po OZ Poznanie v sume 900 EUR + náklady na služby, s valorizačným mechanizmom.

Uznesenie: *predstavenstvo súhlasí s nasledovným návrhom cien za priestory, o ktoré má záujem Divadlo LUDUS:*

*- Malá sála na 1. poschodí s výnimkou 12 dní do roka, ktoré si určí Cultus Ružinov a 1x do týždňa, kedy bude v danej sále prebiehať cvičenie pre seniorov (v roku 2021) vo výške 1.200 EUR + náklady na služby, s valorizačným mechanizmom.*

*- Podkrovný priestor po OZ Poznanie (v roku 2021) v sume 900 EUR + náklady na služby, s valorizačným mechanizmom - nepretržite.*

*Predstavenstvo žiada p. riaditeľku o komunikáciu s Divadlom LUDUS v tejto veci.*

**Úloha č.: 25.11.2020 / 2.**

**Zodpovedá: p. riaditeľka**

**Termín: 27.11.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 5. Moderné kulturáky**

P. Pilková poskytla informáciu o grantových možnostiach – moderné kulturáky. P. Ďurajková navrhla, aby sa s daným programom p. Oráčová zoznámila, a v prípade možností, pripravila žiadosť o grant.

**Bod. č. 6. Epidemické opatrenia, bezkontaktné podujatia**

P. riaditeľka informovala o tom, že Cultus plánuje spraviť vianočné trhy s vydávaním tovaru cez okienko za symbolickú sumu prenájmu formou foodtruckov a stánkov. Členovia predstavenstva sa všeobecne zhodli, že odporúčajú p. riaditeľke orientačnú sumu 20 EUR/deň za prenájom priestoru pre umiestnenie 1ks foodtrucku, resp. prenájom stánku.

**Bod č. 7. P. Jakubkovič – výpoveď, p. Herényi – výpoveď**

Predstavenstvo prerokovalo žiadosť p. Jakubkovič o výpoveď dohodou a rozviazanie pracovného pomeru taktiež dohodou s p. Herényim. PP navrhol, aby bolo obom priznané odstupné vo výške mzdy za ............................[[1]](#footnote-1). P. riaditeľka navrhla obom odstupné vo výške .....................[[2]](#footnote-2).

Uznesenie: *predstavenstvo navrhuje p. Herényimu a p. Jakubkovič rozviazanie pracovného pomeru dohodou s odstupným vo výške ........................... [[3]](#footnote-3) U p. Herényiho rozviazanie prac. pomeru k 31.12.2020 a u p. Jakubkovič k 28.02.2021. Predstavenstvo žiada p. riaditeľku o komunikáciu s uvedenými pracovníkmi a v prípade súhlasu z ich strany o zabezpečenie potrebnej administratívy.*

*Uznesenie: Predstavenstvo súhlasí s návrhom VO na revíziu bleskozvodov a elektrické zariadenia VTZ a žiada p. riaditeľku o jeho realizovanie.*

**Úloha č.: 25.11.2020 / 3.**

**Zodpovedá: p. riaditeľka**

**Termín: 30.11.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 8. IT - VO**

Odročené.

**Bod č. 9. Relácia o varení**

P. Ďurajková, prečítala uznesenie TV Ružinov, ktoré prijalo vedenie TV Ružinov.

Uznesenie: *predstavenstvo navrhuje TV Ružinov zriadenie 3-člennej komisie na výber moderátora pripravovanej relácie o varení, tak, že spoločnosť Cultus Ružinov by zastupoval PP, a spoločnosť TV Ružinov si bude nominovať 2 zástupcov. Predstavenstvo Cultus Ružinov je pripravené na spustenie relácie podľa dohody.*

*Hlasovanie:*

*Za: 3 (p. Ďurajková, p. Fabián, p. Kurhajcová)*

*Proti: 0*

*Zdržal sa: 1 (Pilková)*

Uznesenie bolo prijaté.

**Bod č. 10. Zatekanie vo foier a Malej baletnej sále**

P. riaditeľka informovala, že spoločnosť, , poslala PHZ na 10.760 EUR.

Uznesenie: *predstavenstvo schvaľuje návrh na vyhlásenie VO na opravu strechy v DK Ružinov, kadiaľ zateká do foier a Malej baletnej sály, vo výške PHZ 10.760 EUR.*

*Hlasovanie:*

*Za: 3 (p. Ďurajková, p. Kurhajcová, p. Pilková)*

*Proti: 0*

*Zdržal sa: 1 (p. Fabián)*

Uznesenie bolo prijaté.

**Bod č. 11. Rôzne**

Uznesenie: *predstavenstvo súhlasí s poskytnutím zľavy na prenájom priestorov spoločnosti Mira Nova, vo výške 50% do skončenia súčasného mimoriadneho stavu alebo núdzového stavu vyhláseného vládou SR.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie: *predstavenstvo súhlasí s poskytnutím 100% zľavy na prenájom priestorov spoločnosti Dalmayar, do skončenia súčasného mimoriadneho stavu alebo núdzového stavu vyhláseného vládou SR.*

*Hlasovanie:*

*Za: 0*

*Proti: 2 (p. Kurhajcová, p. Pilková)*

*Zdržal sa: 2 (p. Ďurajková, p. Fabián)*

Uznesenie nebolo prijaté.

Uznesenie: *predstavenstvo súhlasí s poskytnutím 100% zľavy na prenájom pozemku spoločnosti Milan Jurišta, v období máj-sept 2020.*

*Hlasovanie:*

*Za: 0*

*Proti: 4*

*Zdržal sa: 0*

Uznesenie nebolo prijaté.

Uznesenie: *predstavenstvo súhlasí s prenájmom priestorov po Mira Nova v SD Trávniky pre ZUŠ Ladon vo výške nájomného, ktorý platila spoločnosť Mira Nova.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Termín ďalšieho predstavenstva**

Budúce stretnutie predstavenstva bude 16.12.2021 o 10:00 v DK Ružinov.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 26.11.2020

Zapísal: František Fabián

1. Anonymizované. [↑](#footnote-ref-1)
2. Anonymizované. [↑](#footnote-ref-2)
3. Anonymizované. [↑](#footnote-ref-3)